Orsakað av tínum cookie-stillingum kunnu vit tíverri ikki vísa tær hetta innihaldið. Vilt tú síggja innihaldið, skalt tú broyta tínar cookie-stillingar. Tað gert tú við at trýsta á ímyndina niðast til vinstru á heimasíðuni. Flytigóðs Ert tú NordikSolo-kundi, bjóða vit tær saman við Posta ein serliga góðan prís fyri flutning av flytigóðsi, um tú hevur okkurt, tú gjarna vilt hava við tær til Danmarkar. Tað einasta, tú skalt gera, er at senda ein teldupost til tín kundaráðgeva, so hjálpa vit tær við restini. Melda flyting í tilflytingarkommununi. Tá ið tú flytur millum lond, skalt tú møta persónliga upp á Fólkaregistarinum. Les meira á borger. dk. Tá ið tú meldar flyting til kommununa, skalt tú samstundis velja ein lækna. Síðani fært tú eitt heilsukort sendandi, det gule sundhedskort, ið gevur tær rætt til læknahjálp. Les meira á borger. dk. Danskt P-tal (CPR-nummar) Tá ið tú meldar flyting til eina danska kommunu, verður tú skrásett/ur í CPR og fært eitt danskt persónnummar (CPR). Fyri at verða skrásett/ur, skalt tú kunna vísa til ein danskan bústað og vera búsitandi í Danmark í meira enn 3 mánaðir. Les meira á cpr. dk. Um tú ikki hevur ein fastan bústað at vísa til, kanst tú hava ein c/o bústað at byrja við. Tá ið tú hevur c/o bústað, merkir tað, at tú ert skrásett/ur og býrt á bústaðnum, men at navnið ikki stendur á hurðini. NemID verður brúkt til øll donsk almenn viðurskifti. Tú kanst bíleggja NemID á nemid. nu (tað tekur 3-11 dagar at fáa við postinum) ella fáa tað á staðnum við at venda tær til Borgerservice (hav galdandi samleikaprógv við). Fyri at fáa NemID er tað ein fortreyt, at tú longu hevur fingið eitt dansk cpr-nummar. Um tú hevur eitt føroyskt NemID, kanst tú eisini knýta tað at tínum danska cpr-nummari, so tú kanst nýta tað sum eitt danskt NemID. Í tí føri skalt tú venda tær til tín peningastovn, sum kann knýta títt danska cpr-nummar at tínum føroyska NemID. Síðani kanst tú søkja um atgongd til danskar tænastur, sum nýta NemID, á nemid. nu (um tú hevur danskt pass ella koyrikort) ella hjá Borgerservice. E-boks Allur postur frá tí almenna, verður sendur í ein talgildan postkassa, E-boks. Tí skalt tú tekna teg á e-boks. dk. Innrita við NemID og fylg vegleiðingini. E-boks er eisini sum app. SU Statens Uddannelsesstøtte (SU) er ein lestrarstuðul frá landinum, tú kanst søkja á su. dk, tá ið tú hevur fingið NemID. Tú skalt rinda skatt av SU. Les meira á su. dk. Um tú ikki hevur nakran bústað at melda til, og harvið onki danskt cpr-nummar, skalt tú senda ein teldupost til su @ vus. dk. Upplýs, at tú ert føroyingur, útbúgving, útbúgvingarstovn og ein postbústað, og síðani sendir SU neyðuga tilfarið til tín, so tú kanst søkja SU. NemKonta er ein vanlig bankakonta. Tú skalt bert gera av, hvør konta skal skrásetast sum NemKonta. Til dømis kanst tú gera tína føroysku lønarkontu í BankNordik til Nemkontu–eisini tá ið tú fert til Danmarkar at lesa. Um tú tó hevur tørv á at hava eina danska kontu, so kunnu vit eisini hjálpa tær við hesum, soleiðis at tú einki skalt hugsa um. NordikSolo Við NordikSolo fært tú hópin av fyrimunum, avsláttri og bestu fíggjarligu treytirnar. Fastan persónligan ráðgeva Ókeypis Visa/Dankort (eisini við egnum sniði) og ókeypis Mastercard Debit Standard Ókeypis at stovna lán og kreditt upp í 50.000 kr. 20% í avsláttri av Vanlukkutrygd og Ferðatrygd-eisini í Danmark Tá ið tú bert fært SU, rindar tú sjálvvirkandi rætta skattin, men um tú steðgar við at fáa SU ella fært eitt lestrarstarv, mást tú rætta forskotsuppgerðina. Fyri at rætta forskotsuppgerðina, far inn á skat. dk. Innrita við NemID. Føroyafrádráttur Føroyafrádrátturin er ein serligur skattafrádráttur, ið kann játtast føroyskum lesandi í Danmark, um: tú vart búsitandi í Føroyum áðrenn flytingina til Danmarkar tú býrt í Danmark fyribils og í lestrarørindum tú ikki hevur eina útbúgving (førleikagevandi) frammanundan tú ikki hevur verið í Danmark í meira enn 6 mánaðir, áðrenn lesturin byrjaði. Tú skalt venda tær til SKAT og søkja um føroyafrádrátt. Sí videovegleiðing til at søkja á radgevingin. dk. Bústaðarstuðul Sum lesandi fært tú bústaðarstuðul, um tú býrt til leigu við egnum køki og lýkur ávísar treytir (sí treytir her). Søk um bústaðarstuðul á borger. dk. Innrita við NemID og fylg vegleiðingini. Hav húsaleigusáttmála, skattauppgerð, SU-yvirlit og lønarseðil (um tú hevur lestrarstarv) klárt, tá ið tú søkir. Tey, ið byrja lesnaðin um várið, skulu søkja um heystið–umsóknarfreist er 31. desember. Sí treytir og vegleiðing á studni. fo. Fyri at søkja um ferðastuðul, skalt tú senda umsóknarblað, ið tú finnur á studni. fo, og viðkomandi skjalprógv til studni @ studni. fo. Fyri at tekna lestrartrygging skalt tú seta teg í samband við tín kundaráðgeva. Ofta er eisini møguligt at fáa bíliga lestrartrygging gjøgnum títt fakfelag (sí næstu grein). Fakfelag og A-kassi Sum lesandi er tað bíligt at vera limur í einum fakfelag–ofta ókeypis. Tað er ikki neyðugt at vera limur í a-kassa fyrr enn í seinasta lagi 2 vikur eftir lokna útbúgving. Les meira. DR-Licens Man skal gjalda nýtslugjald fyri at hava atgongd til sjónvarp og internet–eisini um tað bert er á fartelefonini. Telefon og internet Flestu lestraríbúðirnar hava internet íroknað í húsaleiguni. Um tú ikki hevur internet íroknað, kanst tú finna bíligasta veitaran á internettjek. dk ella bredbånd. dk. Bíligasta fartelefonhaldið finnur tú á mobilabonnement. dk. Farleiðir Fyri at nýta buss, tok og metro á bíligasta hátt, skalt tú antin hava eitt mánaðarkort (periodekort) ella eitt rejsekort. Um tú ferðast 3 ferðir t/r um vikuna, er tað bíligast at hava mánaðarkort, sum tú bíleggur á dsb. dk. Um tú ferðast minni enn 3 ferðir um vikuna t/r er tað bíligast við einum rejsekorti, sum tú bíleggur á rejsekort. dk. Fyri at finna røttu farleiðina, ið tekur teg frá A til B, far inn á rejseplanen. dk og set byrjanar- og endapunkt inn. Her sært tú eisini kostnaðin á ferðini. Fyri at finna eina farleið til gongu ella á súkklu, nýt krak. dk ella tak hentu krak-appina niður.